open-index/open-wikipedia-markdown huggingface dataset:
பியான்ட் சிங் (முதலமைச்சர்)

**பியான்ட் சிங்** (*Beant Singh*, பெப்ரவரி 19, 1922 - ஆகத்து 31, 1995) இந்திய அரசியல்வாதியும் 1992 முதல் 1995 வரை பஞ்சாப் முதலமைச்சராக இருந்தவரும் ஆவார்.   இந்திய தேசிய காங்கிரசு உறுப்பினராக இருந்தார். பஞ்சாபில் கிளர்ச்சியாளர்களுக்கு எதிரான நடவடிக்கையின் போது மனித உரிமை மீறல்களில் ஈடுபட்டதாக கிளர்ச்சியாளர்களால் தானுந்து குண்டுவெடிப்பு ஒன்றில் கொல்லப்பட்டார்.

## மேற்சான்றுகள்

## நூற்கோவை
*(1995). "Beant Singh." *[[தி டைம்ஸ்]]*. September 4.
*Burns, John (1995). "New Violence in India." *[[த நியூயார்க் டைம்ஸ்]]*. September 1.
*Dahlberg, John-Thor (1995). "Punjabi Minister Killed by Car Bomb in India." *Los Angeles Times*. September 1.
*Tully, Mark (1995). "Beant Singh; Claws of the Lion." *[[தி கார்டியன்]]*. September 4.

பகுப்பு:பஞ்சாபின் முதலமைச்சர்கள்
பகுப்பு:1922 பிறப்புகள்
பகுப்பு:1995 இறப்புகள்
பகுப்பு:இந்திய தேசிய காங்கிரஸ் அரசியல்வாதிகள்
பகுப்பு:இந்தியாவில் கொலை செய்யப்பட்ட அரசியல்வாதிகள்
பகுப்பு:கொலை செய்யப்பட்ட அரசுத் தலைவர்கள்
பகுப்பு:இருபதாம் நூற்றாண்டு இந்திய அரசியல்வாதிகள்
பகுப்பு:இந்திய பஞ்சாப் அரசியல்வாதிகள்
டென்னிசு பெர்காம்ப்

**டென்னிஸ் நிகொலாஸ் மரிய பெர்காம்ப்** (, பிறப்பு மே 10, 1969) என்பவர் நெதர்லாந்தைச் சேர்ந்த முன்னாள் தொழில்முறை கால்பந்து வீரராவார்.  இவர் அயாக்சு, இன்டர்நேசியோனல், ஆர்சனல் அணிகளுக்காக ஆடியிருக்கிறார். நெதர்லாந்து தேசிய காற்பந்து அணிக்காக 79 முறை ஆடி 37 கோல்களை அடித்துள்ளார்.

## உசாத்துணைகள்

பகுப்பு:வாழும் மக்கள்
பகுப்பு:1969 பிறப்புகள்
பகுப்பு:நெதர்லாந்தின் காற்பந்தாட்ட வீரர்கள்
வித்தியாதரர்கள்

[வலது|thumb|300x300px| புது தில்லி, [தேசிய அருங்காட்சியகம், புது தில்லி|தேசிய அருங்காட்சியகத்தில் வைக்கப்பட்டுள்ள வித்யாதரர்களின் புடைப்புச் சிற்பம், கிபி. 525.]]

**வித்தியாதரர்கள்** (Vidyadhara) (சமஸ்கிருதம் ,  என்பதற்கு பெரும் அறிவு உடையவர்கள் எனப் பொருள். இந்து சமயத்தில் உயர் ஆன்மாக்களான வித்தியாதர்ர்கள் மந்திர ஜால  விந்தைகளை நன்கு கற்றறிந்தவரகள். கயிலை மலை சிவனின் உதவியாளாக வித்தியாதரர்கள் பணிவிடை செய்கின்றனர். வித்தியாதரர்களை உபதேவதைகள் ஆவார். பௌத்த சமய நூல்களில் வித்தியாதரகளைப் பற்றிய குறிப்புகள் உள்ளது.

## புராணம் மற்றும் பிற நூல்கள்

அக்னி புராணத்தில், ஆண் - பெண் வித்தியாதரர்கள் மலர் மாலகள் அணிந்து கொண்டு, அரம்பையர்கள்,  யட்சர்கள், யட்சினிகள், கந்தர்வர்கள், கிண்ணரர்கள் போன்ற உயர் ஆன்மா கொண்ட தேவதைகளுடன் வானுலகில் சஞ்சரிப்பர்கள் எனக் கூறுகிறது.

பாகவத புராணம் சித்ரகேது என்பவன் வித்தியாதர்களின் அரசன் எனக்கூறுகிறது.

## சமணத்தில்
சமண நூல்களில் வித்தியாதர்ர்கள், அசுரர்கள். வானரர்கள், போன்று பறத்தல் போன்ற மாய சக்தி ஆற்றல் கொண்டவர்கள் என்றும், வித்தியாதர இனத்தின் இரண்டு குலத்தில் பிறந்தவர்களே  இராவணன் மற்றும் வாலி என்றும் கூறுகிறது.

## மேற்கோள்கள்

பகுப்பு:இந்து சமய தொன்மவியல் இனக்குழுக்கள்
பகுப்பு:இந்து தொன்மவியல் மாந்தர்
பகுப்பு:இந்து தொன்மவியல் கணங்கள்
பியாந்த் பொறியியல் மற்றும் தொழில்நுட்பக் கல்லூரி

**பியாந்த் பொறியியல் மற்றும் தொழில்நுட்பக் கல்லூரி** அல்லது **பி.சி.இ.டி குர்தாஸ்பூர்** (*Beant College of Engineering and Technology or BCET Gurdaspur*) என அறியும் இது, இந்திய பஞ்சாப் மாகாணத்தின் குருதாசுபூரில் அமைந்துள்ளது. ஒரு கல்விசார் தன்னாட்சி மற்றும் தேசிய அங்கீகாரம் வாரியத்தின் (*NBA*) அங்கீகாரம் பெற்ற பொறியியல் கல்லூரியான இது, பல்வேறு பொறியியல் துறைகளில் கல்வி அளிக்கிறது. மேலும், ஏழு கல்வி சார்ந்த மற்றும் இரண்டு நிர்வாக துறைகள் கொண்டு இயங்கும் இக்கல்லூரி, பஞ்சாப்பின் முதன்மையான பொறியியல் கல்லூரி நிறுவனங்களில் ஒன்றாக கருதப்படுகிறது.

## சான்றாதாரங்கள்

பகுப்பு:இந்தியப் பஞ்சாபிலுள்ள பல்கலைக்கழகங்கள்
திருவான்மியூர் வால்மீகி கோவில்

**வால்மீகி கோவில்** (*Valmiki  temple*) தமிழ்நாடு, சென்னையின் ஒரு பகுதியான திருவான்மியூரில் அமைந்துள்ள இந்துக் கோவிலாகும். இது இராமாயணம் எழுதிய வால்மீகி முனிவருக்கான கோவில். சிறு மண்டபம் போலமைந்துள்ள இக்கோயில் சுமார் 4950 ஆண்டுகள் பழமையானது.

## அமைவிடமும் நிர்வாகமும்
வால்மீகி கோவில் திருவான்மியூரின் பேருந்து நிலையத்திற்கு அருகாமையில் கிழக்குக் கடற்கரைச் சாலையில் அமைந்துள்ளது. அதே தெருவின் மறுபுறம் இக்கோயிலுக்கு எதிர்ப்புறத்தில் திருவான்மியூர் மருந்தீசுவரர் கோவில் உள்ளது. மருந்தீசுவரர் கோயில் நிர்வாகத்தின் கீழ் இக்கோயில் கண்காணிக்கப்படுகிறது.

## சிறப்பு
சிறு மண்டபம் போலமைந்துள்ள இக்கோயில் சுமார் 4950ஆண்டுகள் பழமையானது. வால்மீகி முனிவரின் பெயரால் இப்பகுதி திருவான்மியூர் எனப் பெயர் பெற்றது. மருந்தீசுவரர் கோவிலுக்கு அருகிலுள்ள திருவான்மியூரின் ஒரு பகுதி வால்மீகி நகர் எனப் பெயரிடப்பட்டுள்ளது. தெற்கு நோக்கி கடற்கரை வழியே பயணப்பட்ட வால்மீகி இவ்விடத்தில் ஓய்வெடுத்ததாக மரபுவழிச் செய்தி நிலவுகிறது. சென்னையிலே கோயம்பேடு எனும் தளத்தில் வான்மீக ஆசிரமம் உள்ளது தற்போதைய திருக்கோவிலான குரங்காலீஸ்வரர் கோவிலில் பின்புறமே வான்மீக ஆசிரமம் அமைந்துள்ளது. ராமாயணம் காலத்தில் ராமபிரானின் மகன்கள் ஆகிய லவன் மற்றும் குசன் இருவரும் சேர்ந்து இத்தல இறைவனை பூஜித்ததால் குச்சலவபுரீஸ்வரர் என்றும் மற்றொரு பெயர் உள்ளது. வான்மீக முனிவர் திருக்கோவில் கோவில் மட்டுமல்ல ஜீவசமாதி என்று கருதப்படுகிறது   

## சிக்கலும் தீர்வும்
கிழக்குக் கடற்கரையில் போக்குவரத்து நெரிசலான இடத்தில் சாலையின் நடுவே இக்கோயில் அமைந்துள்ளதால் ஒரு சமயம் சாலை விரிவுபடுத்தும் திட்டத்தின் கீழ் அகற்றப்படும் சிக்கலுக்கு உள்ளானது. ஆனால் கோவில் நிர்வாகிகளின் முயற்சியால் அது தடுக்கப்பட்டு, இப்போது இக்கோயில் சாலையைப் இரண்டாகப் பிரித்து போக்குவரத்தை ஒருவழிப்படுத்தும் இடைப்பிரிப்பாக போக்குவரத்துக்கு இடைஞ்சலின்றி உதவும்விதத்தில் நிலைப்பட்டுள்ளது.

## மேற்கோள்கள்

## வெளியிணைப்புகள்
*திருவான்மியூர் மருந்தீசுவரர் கோவில் இணையதளம் 
*Maharishi Valmiki Temple at Thiruvanmiyur 

பகுப்பு:சென்னையிலுள்ள இந்துக் கோயில்கள்
வால்மீகி கோவில்

வால்மீகி கோவில் என்ற தலைப்பிலுள்ள கட்டுரைகள்

*வால்மீகி கோவில், இலாகூர்
*வால்மீகி கோவில், திருவான்மியூர்

----
அஜித் சிங் (காவற்துறை அதிகாரி)

**அஜித் சிங்** (*Ajit Singh*) (ஏப்ரல் 10,1945 -  மே 7, 1991) இந்திய பஞ்சாபில் 1991 ஆம் ஆண்டின் தீவிரவாதிகளுடனான மோதலில் கொல்லப்பட்ட இந்தியக் காவல் பணி அதிகாரி ஆவார். 1968 ஆம் ஆண்டின் அதிகாரியான இவர், கொல்லப்பட்டபோது அமிருதசரசு எல்லைப்புற காவற்துறைத் தலைவராகப் (IGP) ஆகப் பொறுப்பு வகித்தார். அவருக்கு வீர சக்கரம் விருது வழங்கப்பட்டது.

## மேற்கோள்கள்

பகுப்பு:1991 இறப்புகள்
பகுப்பு:1945 பிறப்புகள்
பகுப்பு:இந்திய காவல் பணி அதிகாரிகள்
பகுப்பு:பஞ்சாப் நபர்கள்
குரு நானக் தேவ் பொறியியல் கல்லூரி, லூதியானா

**குரு நானக் தேவ் பொறியியல் கல்லூரி** (*Guru Nanak Dev Engineering College, Ludhiana (GNDEC*) ஒரு தன்னாட்சி பொறியியல் நிறுவனமான இது, இந்திய பஞ்சாப் மாகாணத்தின் லூதியானாவிலுள்ள கில் பார்க் என்னுமிடத்தில் அமைந்துள்ளது. 1956 -ஆம் ஆண்டில் நிறுவப்பட்ட இக்கல்வி நிறுவனம், இந்திய  வடக்கு பகுதியின் மிக பழமையான பொறியியல் நிறுவனங்களில் ஒன்றாகும். "குரு நானக் தேவ் பொறியியல் கல்லூரி" என விளங்கியுள்ள இது, நங்கானா சாகிபு கல்வி அறக்கட்டளையின் கீழ் (*NSET*) நிறுவப்பட்டதாகும். பாக்கித்தானில், உள்ள பஞ்சாப் மாநிலத்தின், நான்கானா சாகிப் மாவட்டத்தில் அமைந்துள்ள நங்கானா சாகிபு (*NSET*) கோயில், சீக்கிய முதல் குருவான குரு நானக் தேவ் ஜி  என்பவரின் பிறந்த இடமாகும்.

## சான்றாதாரங்கள்

பகுப்பு:இந்தியப் பஞ்சாபிலுள்ள பல்கலைக்கழகங்கள்
சீக்கியத் திறனாய்வு

சீக்கியம் (Sikhism) மற்ற கோட்பாட்டாளர்களால், வேறுபட்ட பல நோக்கங்களுக்காக, ஏதாவது ஒருவகையில் எதிர்த்து திறனாய்வுக்கு உட்படுத்தப்பட்டுள்ளது. இத்திறனாய்வாளர்களில் சீக்கியரும் சீக்கியர் அல்லாதவரும் அடங்குவர். இத்திறனாய்வு சமய நம்பிக்கைகளின்பாலோ அல்லது சீக்கிய சமய நடைமுறைகளின்பாலோ அச்சமயத் தோற்ற உண்மையின் மீதோ நிகழ்ந்துள்ளது. எனவே சீக்கியரின் இருப்பு, அவர்களின் கடந்தகால நடவடிக்கைகளுக்காகவோ நிகழ்கால இருத்தலுக்காகவோ தனித்துப் பாகுபடுத்திப் பார்க்கப்படுகின்றனர்.

## மேலும் காண்க
*2015 குரு கிரந்த் சாகிப் அவமதிப்புப் போராட்டம்

## குறிப்புகள்

## மேற்கோள்கள்

பகுப்பு:சீக்கியம்
பகுப்பு:சமயம் பற்றிய விமர்சனங்கள்
பஞ்சாப் பள்ளிக் கல்வி வாரியம்

**பஞ்சாப் பள்ளிக் கல்வி வாரியம்** ( *Punjab School Education Board*, **P.S.E.B.**) இந்தியாவின் சண்டிகரில் அமைந்துள்ள கல்வி வாரியமாகும். 1969இல் பஞ்சாப் மாநிலத்தில் பொதுப் பள்ளிகளில் கற்பிக்கப்படும் பாடதிட்டங்களை நிர்வகிக்கவும் சீரான தேர்வுகளை நடத்தவும்  இந்திய பஞ்சாப் அரசால் சட்டமன்ற சட்டத்தின் கீழ் நிறுவப்பட்டது. மேலும் இது  பாடபுத்தகங்களை வெளியிடுகின்றது. படிப்புதவித் தொகைகளை நிர்வகிப்பதும் இதன் பணிகளில் ஒன்றாக உள்ளது. இந்த வாரியத்தின் தலைமையகம்  சண்டிகர் அருகில் சாகிப்ஜாடா அஜித்சிங் நகர் (மொகாலி)யில் அமைந்துள்ளது. 

பஞ்சாப் பள்ளிக் கல்வி வாரியத்திற்கு முழுநேர அவைத்தலைவர் தலைமை ஏற்கிறார். இவரது பதவிக் காலம் மூன்றாண்டுகளாகும். இவர் பஞ்சாப் மாநில அரசின் பள்ளிக் கல்விச் செயலரின் கீழ் பசியாற்றுகின்றார். தற்போதைய தலைவராக முனைவர். தேசீந்தர் கவுர் தாலிவால் உள்ளார்.

## மேற்சான்றுகள்


பகுப்பு:பள்ளிக் கல்வி
பகுப்பு:இந்திய பஞ்சாபில் கல்வி
2015 குரு கிரந்த் சாகிப் அவமதிப்புப் போராட்டம்

**2015 குரு கிரந்த் சாகிப் அவமதிப்பு போராட்டம்** (*2015 Guru Granth Sahib desecration controversy*) (இது **2015 குரு கிரந்த் சாகிப் அவமதிப்பு** எனவும் வழங்கும்.) என்பது சீக்கியக் குருவான குரு கிரந்த் சாகிப் அவர்களை அவமதித்து நடந்த தொடர்நிகழ்வுகளையும் 2015 அதன்பின் அக்தோபர் மாதம் முழுவதும் இந்தியப் பஞ்சாபில் நிகழ்ந்த எதிர்ப்பு நடவடிக்கைகளையும் குறிக்கும். முதல் அவமதிப்பு நிகழ்ச்சி ஃபரீத்கோட் மாவட்டத்தில் உள்ள பர்காரில் நிகழ்ந்தது. அங்கு அக்தோபர் 12 இல் குருவின் 110 பதாகைகள் கிழிக்கப்பட்டுக் கிடந்துள்ளன. இரு எதிர்ப்பாளர்கள் காவல்துறையுடனான மோதலில் அக்தோபர் 14 இல் இறந்தனர்.  இந்நிகழ்வுகள் கனடா, அமெரிக்கா, பெரும்பிரித்தானியா ஆகியநாடுகளின் புலம்பெயர்ந்த சீக்கியராலும் கண்டிக்கப்பட்டன.  பஞ்சாப் அமைச்சரவை 2015 நவம்பர் 20 இல் கூடி, அவமதிப்புக்கான தண்டனையாக இருந்த சிறைவாசத்தை மூன்றாண்டில் இருந்து ஆயுள்காலச் சிறைவாசமாக்க் கூட்ட முன்மொழிவு தந்தது.

## மேற்கோள்கள்

பகுப்பு:சீக்கியம்
பகுப்பு:சீக்கிய அரசியல்
பகுப்பு:2015 இல் இந்தியா
அரிசரண் சிங் பிரார்

**அரிசரண் சிங் பிரார்** (*Harcharan Singh Brar*, சனவரி 21, 1919 &ndash; செப்டம்பர் 6, 2009)  பஞ்சாபைச் சேர்ந்த காங்கிரசு அரசியல்வாதி ஆவார். இவர் பஞ்சாபின் 13 ஆவது முதலமைச்சராக ஆகத்து 31, 1995 முதல் நவம்பர் 21, 1996 வரை பொறுப்பில் இருந்தார். கொலைசெய்யப்பட்ட முந்தைய முதலமைச்சர்  பியான்ட் சிங்கை அடுத்து பதவியேற்றார்.

## தனி வாழ்க்கை
பிரார் சனவரி 21, 1919 அன்று தேசிய நெடுஞ்சாலை 16 இல் முக்த்சர் சாகிபிற்கும் கோட் கபூராவிற்கும் இடையிலுள்ள சிற்றூர் *சராய் நாகா*வில் பிறந்தார்.இவரின் தந்தை பல்வந்த் சிங் ஆகும். இலாகூரிலுள்ள அரசுக் கல்லூரியில் பட்டப்படிப்பை முடித்தார். குர்பிந்தர் கவுர் பிராரை திருமணம் புரிந்துள்ளார். இருவருக்கும் கன்வர்ஜித் சிங் பிரார் என்ற மகனும் கன்வல்ஜித் கவுர் என்ற மகளும் உள்ளனர். இவர் தற்சமயம் முக்த்சர் தொகுதி சட்டப்பேரவை உறுப்பினராக உள்ளார்.

## அரசியல் வாழ்க்கை
பிரார் பஞ்சாப் விதான் சபாவிற்கு ஐந்து முறை தேர்ந்தெடுக்கப்பட்டார்: 1960-62இல் முக்த்சரிலிருந்து, 1962-67 மற்றும் 1992–97 தேர்தல்களில் மீளவும், 1967-72 கிதர்பகாவிலிருந்து, 1969-74இல் கோட்கபூராவிலிருந்து தேர்ந்தெடுக்கப்பட்டார். பெப்ரவரி 1977இலிருந்து செப்டம்பர் 1977 வரை ஒடிசாவின் ஆளுநராகவும் செப்டம்பர் 24, 1977 முதல் திசம்பர் 9, 1979 வரை அரியானா ஆளுநராகவும் பணியாற்றினார். சண்டிகரில் பஞ்சாப் & அரியானா தலைமைச்செயலகங்களுக்கு வெளியே தானுந்தில் குண்டு வீசப்பட்டு முதலமைச்சர் பியான்ட் சிங்  கொலை செய்யப்பட்டதை அடுத்து ஆகத்து 31, 1995 இல் பஞ்சாபு முதலமைச்சராகப் பொறுப்பேற்றார். தமது ஆட்சிக்காலத்தில் பரீத்கோட் மாவட்டத்திலிருந்து பிரித்து முக்த்சர், மோகா மாவட்டங்களை புதியதாக உருவாக்கினார். இதைத் தவிர இவர் நீர்ப்பாசனம், ஆற்றல் துறை அமைச்சராகவும் உடல்நலம் மற்றும் குடும்ப நல அமைச்சராகவும் பணியாற்றியுள்ளார்.

## இறப்பு
நீண்டநாள் நோய்வாய்ப்பட்டிருந்த பிரார் செப்டம்பர் 6, 2009 இல் தமது சிற்றூரான சராய் நாகாவில், 90 ஆவது அகவையில் இயற்கை எய்தினார்.

## மேற்சான்றுகள்

பகுப்பு:பஞ்சாபின் முதலமைச்சர்கள்
பகுப்பு:1919 பிறப்புகள்
பகுப்பு:2009 இறப்புகள்
பகுப்பு:ஒடிசா ஆளுநர்கள்
பகுப்பு:இந்திய தேசிய காங்கிரஸ் அரசியல்வாதிகள்
பகுப்பு:1922 பிறப்புகள்
பகுப்பு:அரியானா ஆளுநர்கள்
பகுப்பு:இருபதாம் நூற்றாண்டு இந்திய அரசியல்வாதிகள்
பகுப்பு:இந்திய பஞ்சாப் அரசியல்வாதிகள்
இராஜிந்தர் கவுர் பட்டல்

**இராசிந்தர் கவுர் பட்டல்**  (*Rajinder Kaur Bhattal*) இந்திய அரசியல்வாதியும் காங்கிரசு உறுப்பினருமாவார்.இவர் 1996 முதல் 1997 வரை பஞ்சாபின் 14வது முதலமைச்சராகவும், 2004 முதல் 2007 வரை பஞ்சாபின் 2வது துணை முதல்வராகவும் பணியாற்றினார். இவர் முதல் மற்றும் இதுவரை ஒரே பஞ்சாப் முதல்வராக இருந்த பெண்மணி ஆவார்.  பஞ்சாபில் முதல்வர் பதவியை வகிக்க வேண்டும்.ஒட்டுமொத்தமாக அவர் இந்தியாவின் 8வது பெண் முதல்வர் மற்றும் 3வது பெண் துணை முதல்வர் ஆவார்.1992 முதல் அவர் லெஹ்ரா சட்டமன்றத் தொகுதியில் இருந்து தொடர்ந்து ஐந்து முறை வெற்றி பெற்றார்.

## மேற்சான்றுகள்


பகுப்பு:பஞ்சாபின் முதலமைச்சர்கள்
பகுப்பு:1945 பிறப்புகள்
பகுப்பு:பெண் அரசியல்வாதிகள்
பகுப்பு:வாழும் மக்கள்
பகுப்பு:இருபதாம் நூற்றாண்டு இந்திய அரசியல்வாதிகள்
தேசிய செயல்முறைப் பொருளியல் ஆய்வுக் குழு

**தேசிய செயல்முறைப் பொருளியல் ஆய்வுக் குழு** (*National Council of Applied Economic Research*, **NCAER**)  புது தில்லியைத் தலைமையிடமாகக் கொண்டுள்ள இலாபநோக்கற்ற பொருளியல்  மதியுரையகம் ஆகும்.

இதன் ஆளுமைக் குழுவின் தலைவராக நந்தன் நிலெக்கணியும் தலைமை இயக்குநராக முனைவர் சேகர் ஷாவும் உள்ளனர்.

இது 1956இல்  ஃபோர்டு அறக்கட்டளை, நிதி அமைச்சகம் மற்றும் டாட்டா​ சன்ஸ் ஆதரவுடன் நிறுவப்பட்டது.  ஜவகர்லால் நேரு அக்டோபர் 31, 1959இல் இந்த வளாகத்திற்கான அடிக்கல்லை நாட்டினார்.

## மேற்சான்றுகள்


பகுப்பு:இந்தியப் பொருளாதாரம்
பகுப்பு:தில்லியில் உள்ள ஆய்வுக் கழகங்கள்
ஓரசு

**ஓரசு** (*Horus*) பண்டைய எகிப்தின் சமயத்தின் முதன்மைக் கடவுளாவார். வல்லூறின் வடிவிலோ அல்லது வல்லூறின் தலை கொண்ட மனித வடிவிலோ குறிப்பிடப்படும் ஓரசு வானம், போர், வேட்டையாடுதல் ஆகியவற்றின் கடவுளாகக் கருதப்படுகிறார். இவருடைய வலது கண் ஞாயிறு கடவுள் ராவாகவும் இடது கண் திங்கள் கடவுளாகவும் இருப்பதாக கூறப்படுகிறது. இவர் ஓசிரிசு-இசிசு தம்பதியரின் மகனாக அறியப்படுகிறார். ஓரசின் மனைவி ஆத்தோர் ஆவார். ஓரசு கடவுளின் சென் மோதிரம் மற்றும் ஓரசு கண் சின்னம் பாதுகாப்பு மற்றும் நல் வாழ்வு வழங்கும் என பண்டைய எகிப்தியர்கள் நம்பினர்.

### ஓரசு மற்றும் சேத்
பாலைவனம், புயல் முதலியவற்றின் கடவுளான சேத் என்பவர், ஓரசின் தந்தை ஓசிரிசை கொன்றார். தன் தந்தையின் இறப்புக்குப் பழிதீர்க்கவும், தாய் இசிசுவின் கட்டளைப்படி எகிப்து மக்களைக் காக்கவும்  ஓரசு கடவுள், சேத்துடன் போர்புரிந்தார். அப்போரில் ஓரசின் இடது கண்ணை (நிலா), சேத் கடவுள் குத்தியதால் அதன் ஒளி குன்றியது. இதுவே கதிரவனை விட நிலா ஒளி குறைவாக உள்ளதற்கு காரணம் என்று நம்பப்படுகிறது. ஓரசு சேத்தை தாக்கிய போது சேத்தின் விதைப்பையில் இருந்த ஒரு விதை விழுந்துவிடுகிறது. இதுவே பாலைவனத்தில் ஒருசில உயிர்கள் மட்டுமே வாழக் காரணம் என்று நம்பப்படுகிறது. 

### ஓரசின் கண் மற்றும் சென் மோதிரம்

ஓரசின் கண் என்பது பாதுகாப்பு மற்றும் சக்தியைக் குறிக்கும் பண்டைய எகிப்தின் சமயச் சின்னமாகும். இது எகிப்திய மொழியில் *வெத்செட்*  என்று அழைக்கப்படுகிறது. இந்தக் கண் வத்செட், ஆத்தோர், பாசுடேட் மற்றும் மூத்து ஆகிய எகிப்திய பெண் கடவுள்களுடன் ஒப்பிடப்படுகிறது. சோசெங்க்-2 என்ற மம்மிக்களில் காணப்படும் ஏழு காப்புகளில் இந்தக் கண் சின்னம் பொறிக்கப்பட்டுள்ளது.

## இதனையும் காண்க
* அன்கு
* பண்டைய எகிப்தின் சமயம்
* பண்டைய எகிப்தியக் கடவுள்கள்
* எகிப்தியக் கோவில்கள்

## மேற்கோள்கள்

## வெளியிணைப்புகள்

* UCAR educational article about Horus 
* Britannica Online: Horus (Egyptian God)

பகுப்பு:எகிப்தியக் கடவுள்கள்
சரைகி சல்வார் உடையணிகள்

**சரைகி சல்வார் உடையணிகள் (Saraiki shalwar suits)** இருவகைப்படும். இவை பகவல்பூரி சல்வார் உடையணி, முல்தானி உடையணி எனப்படுகின்றன. இவை பாக்கித்தானிப் பஞ்சாபில் சரைகி கிளைமொழி பேசப்படும் வட்டாரத்தில் தோன்றின.

## பகவல்பூரி சல்வார் உடையணி


File:Nawab Muhammad Of Bawalpur 1868-1900.JPG|தளர்வான பகவல்பூரி சல்வார் அணிந்த நவாப் முகம்மது (1868-1900)   
File:Prince Suba Sadiq Abbasi.JPG|பகவல்பூர் இளவரசன் சுபா சதிக் அப்பாசி
File:Bed Sheets - Bahawalpur Museum.jpg|பகவல்பூரி கம்மீசு
File:Rohi's Women Dress - Bahawalpur Museum.jpg|உரோகி சோலித்தான் பெண்ணின் பந்தானி ஆடை (பாக்கித்தானிப் பஞ்சாப்)
File:Nawab Sadiq Khan Fifth.JPG|பகவல்பூரி உடையணியில் ஐந்தாம் நவாப் சதிக் கான் (இறப்பு 1966) 
|பகவல்பூர் மன்னர் 
File:Saraiki Tradition Rohi.JPG|மரபு சரைகி உரோகி
File:Sadeq Mohammad Khan (6282373533).jpg|பகவல்பூரி உடையணியில் சதேக் மகம்மது கான்


## முல்தானி சல்வார் உடையணி


படிமம்:Patiala Phulkari.jpg|பூல்காரி 
படிமம்:Saraiki People Saraiki waseb.JPG|சரைகி ஆடை

படிமம்:Saraike Ajrak.jpg|சரைகி அசுரக்
படிமம்:Saraiki Kurta.jpg|சரைகி குர்த்தா
படிமம்:Saraiki Jhumar.JPG|அரைகி சூமார்
படிமம்:Saraiki look Reet.JPG|சரைகி சோளா (வலது)


## [[:படிமம்:Arabic women.jpg|மேலும்]] காண்க
* சல்வார் கம்மீசு
* பஞ்சாபி உடை
* குர்த்தா

## மேற்கோள்கள்

பகுப்பு:இந்திய உடைகள்
பகுப்பு:பாக்கித்தானி உடைகள்
பகுப்பு:பஞ்சாபி உடைகள்
பகுப்பு: பஞ்சாபி பண்பாடு
வத்செத்

**வத்செத்** என்பவர் பண்டைய எகிப்திய சமயத்தின் ஒரு பெண் கடவுள் ஆவார்.இவர் கீழ் எகிப்தின் கடவுள் மற்றும் பாதுகாவலராக கூறப்படுகிறார். சூரிய தகடான யுரயசுவில் இவரது உருவம் பொறிக்கப்பட்ட சின்னத்தை கீழ் எகிப்திய பார்வோன்கள் அணிந்து வந்தனர். நிலத்தின் கடவுளாக கூறப்படும் வத்செட் எகிப்திய இராசநாகத்தை தலையாக கொண்டுள்ளார். இவர் இராவின் கண் மற்றும் ஓரசு கடவுளின் கண்  ஆகியவற்றுடன் ஒப்பிடப்படுகிறார். வத்செத் கடவுளும் மேல் எகிப்தின் கடவுளான நெக்பெத்தும் இரு பெண்கள் என அழைக்கப்படுகின்றனர்.

## இதனையும் காண்க
* ஓரசு கடவுளின் கண்
* பண்டைய எகிப்தின் சமயம்
* பண்டைய எகிப்தியக் கடவுள்கள்
* எகிப்தியக் கோவில்கள்

## மேற்கோள்கள்


பகுப்பு:எகிப்தியக் கடவுள்கள்
எகிப்தியப் பெண் கடவுள்கள்
பகுப்பு:எகிப்திய தொன்மவியல்
இரா

**இரா** (**Ra**) என்பவர் பண்டைய எகிப்திய மதத்தில் கூறப்படும் சூரியக் கடவுளும் நண்பகல் வேளையின் கடவுளும் ஆவார். இவர் வானுலகம், புவி மற்றும் பாதாளம் ஆகிய மூவுலகையும் ஆள்பவராக கருதப்படுகிறார். இவரது மகன்கள் காற்று கடவுள் ஷூ மற்றும் மழைக் கடவுள் டெஃப்னூட் ஆகியோர் ஆவர். இராவின் கண்ணிலிருந்து வெளிப்பட்ட நெருப்பில் இருந்து பெண் சிங்கக் கடவுள் செக்மெட் தோன்றினார்.

## இராவின் பயணம்
*மான்ட்செட்* (காலை படகு) மற்றும் *மெசெக்டெட்* (மாலை படகு) என்னும் இரு படகுகளின் மூலம் இரா நாள்தோறும் வானுலகில் இருந்து துவாத் உலகிற்கு (பாதாளம்) நாள்தோறும் பயணம் செய்வதாகக் கூறப்படுகிறது. இவ்வாறு செல்லும் போது அவருக்கு ஆட்டுக்கிடாவின் தலை இருக்கும்.
 
வெறுமையின் கடவுளான *அபோபிசு* என்ற பெரிய பாம்பு இராவின் பயணத்தை தடுத்து நிறுத்த இரவு வேளையில் அவரது காலை படகை விழுங்கிவிடுகிறார். அதனால் இரா இரவு படகின் மூலம் பாதாளம் செல்கிறார். பிறகு மறுநாள் காலை இரா மீண்டும் மறுபிறவி எடுக்கிறார். வானக் கடவுள் *நூட்* இராவை பெற்றெடுக்கும் வேளையே கதிரவ உதயம் என்று கூறப்படுகிறது. இவ்வாறு நாள்தோறும் இராவின் பயணம் சுழற்சி முறையில் நடந்து கொண்டிருப்பதாகக் கூறப்படுகிறது.

## வழிபாடு
ஈலியோபோலிசு மக்கள் இராவை பிறப்பின் கடவுளாக வழிபடுகின்றனர். அவர்கள் அனைவரும் இராவின் கண்ணீர் மற்றும் வியர்வை துளிகளில் இருந்து பிறந்ததாக நம்புகின்றனர். மேலும் இரா தானாக தோன்றியவர் என்று நம்புகின்றனர். ஆனால் தாவ் வழியினர் இராவை தாவ் கடவுள் உருவாக்கியதாக நம்புகின்றனர்.
## இதனையும் காண்க
* பண்டைய எகிப்தின் சமயம்
* பண்டைய எகிப்தியக் கடவுள்கள்
* எகிப்தியக் கோவில்கள்

## மேற்கோள்கள்

பகுப்பு:எகிப்தியக் கடவுள்கள்
பகுப்பு:எகிப்திய தொன்மவியல்
பகுப்பு:சூரியக் கடவுள்கள்
தாவ்

**தாவ்** அல்லது **பிதா** (*Ptah*) பண்டைய எகிப்தின் சமயத்தில் கூறப்படும் **படைப்புக் கடவுள்** ஆவர். மெம்ஃபிசின் மும்மையில் இவர் செக்மெட்டின் துணையாகவும், நெஃப்ரெதமின் தந்தையாகவும் இருக்கிறார். இவர் தன் எண்ணம் மற்றும் சொல்லால் இந்த உலகை படைத்ததாக மெம்பிசு மக்கள் நம்புகின்றனர். இவர் பெரும்பாலும் பச்சை நிறத் தோல் மற்றும் தாடியுடன் மூன்று சின்னங்கள் பொருந்திய செங்கோலை கையில் ஏந்தியபடி காட்சியளிக்கிறார். மூன்று சின்னங்களில் *வாசு* செங்கோல் சின்னம் சக்தியையும் *அங்க்கு* சின்னம் வாழ்வையும் *செத்* தூண் சின்னம் நிலைத்தன்மையும் குறிக்கிறது. 

பண்டைய எகிப்திய மொழியில் *இகுதாவ்* என்ற சொல்லுக்கு தாவ்வுடைய ஆவியின் வீடு என்று பொருள். இந்த சொல்லில் இருந்து எகிப்து என்ற பெயர் தோன்றியது.
## இதனையும் காண்க
* பண்டைய எகிப்தின் சமயம்
* பண்டைய எகிப்தியக் கடவுள்கள்
* எகிப்தியக் கோவில்கள்

## மேற்கோள்கள்


பகுப்பு:எகிப்தியக் கடவுள்கள்
பகுப்பு:எகிப்திய தொன்மவியல்
ஆத்துப்பாளையம் அணை

**ஆத்துப்பாளையம் அணை (Aathupalayam Dam)** என்பது தமிழ்நாட்டின் கரூர் மாவட்டம், க. பரமத்தி வட்டம், கார்வழி ஊராட்சியில் நொய்யல் ஆற்றின்  குறுக்கே கட்டப்பட்ட  அணையாகும். இதன் மூலம் ஆற்றில் மழை வெள்ள காலங்களில் வரும் உபரி நீரையும், கீழ் பவானி வாய்க்காலில் வரும் கசிவு நீரையும் தேக்கி வைத்து, கரூர் மாவட்டத்தில் 19,000 ஏக்கருக்கும் மேலான நிலங்கள் பாசனம் பெற்று வந்தன. அணை கட்டி முடிக்கப்பட்ட ஐந்து ஆண்டுகள் மட்டுமே பாசனத்திற்கு தண்ணீர் கிடைத்தது. அதன்பிறகு திருப்பூர் சாயப்பட்டறை கழிவு நீர் கலந்து வந்ததால் விவசாய நிலங்கள் பாழாயின. இதனால் இதிலிருந்து பாசனத்திற்கு தண்ணீர் திறந்துவிட உயர்நீதிமன்றம் தடைவிதித்தது.

## வரலாறு
இந்த அணையின் கட்டுமான பணி 1980 இல் துவங்கப்பட்டது தொழில்நுட்ப சிக்கல் மற்றும் நிதி ஒதுக்கீட்டு தாமதங்கள் போன்றவற்றால் பணிகளை முடிக்க பத்தாண்டுகள் தாமதம் ஆனது.

1995 ஆம் ஆண்டுக்குப் பின் அணை நீரில் திருப்பூர் மற்றும் கோயம்புத்தூர் பகுதிகளில் உள்ள சாயப்பட்டறை மற்றும் பிளீச்சிங் தொழிற்சாலைகளில் இருந்து கழிவுநீர் நொய்யல் ஆற்றில் கலந்தது. இதனால் அணை நீர் வேளாண்மைக்குத் தகுதியற்றதாக ஆனது.

## மேற்கோள்கள்

பகுப்பு:கரூர் மாவட்டத்திலுள்ள அணைகள்
ஜெகத் சிங் அரோரா

லெப்டினண்ட் ஜெனரல் **ஜெகத் சிங் அரோரா** (Lieutenant General **Jagjit Singh Arora**) (பஞ்சாபி: ਜਗਜੀਤ ਸਿੰਘ ਅਰੋੜਾ) (பிறப்பு: 13 பிப்ரவரி 1916 –இறப்பு: 3 மே 2005) இந்தியத் தரைப்படையின் கிழக்கு கட்டளைப் பிரிவின் தலைமை அதிகாரியாக செயல்பட்டவர். 1971இல் நடந்த  இந்திய-பாகிஸ்தான் போரின் போது, பாகிஸ்தானின் கிழக்குப் பகுதியான கிழக்கு பாகிஸ்தானை வென்று, வங்காள தேசம் எனும் புது நாடு உருவாக காரணமானவர்.

## கலந்து கொண்ட போர்கள்
* இரண்டாம் உலகப் போர்
* இந்திய-பாகிஸ்தான் போர், 1947
* இந்திய சீனப் போர்
* இந்திய-பாகிஸ்தான் போர், 1965
* இந்திய-பாகிஸ்தான் போர், 1971

## விருதுகள்
* இராணுவத்தினருக்கு சிறந்த பணிக்களுக்காக வழங்கப்படும் உயர்ந்த  பரம் விசிட்ட சேவா பதக்கத்தைப் பெற்றவர். 
* சிறந்த இந்தியக் குடிமகன்களுக்கு வழங்கப்படும் பத்ம விபூசண் விருதையும் பெற்றவர்.

## மேற்கோள்கள்

## வெளி இணைப்புகள்

* Chat with Jagjit Singh Aurora , *Rediff.com*

பகுப்பு:1916 பிறப்புகள்
பகுப்பு:2005 இறப்புகள்
பகுப்பு:பத்ம பூசண் விருது பெற்றவர்கள்
பகுப்பு:பஞ்சாபி மக்கள்
பகுப்பு:சீக்கியர்கள்
பகுப்பு:இந்தியப் படைத்துறையினர்
பகுப்பு:இராணுவத் தலைவர்கள்
ஆத்தோர்

**ஆத்தோர்** என்பவர் பண்டைய எகிப்திய சமயத்தில் கூறப்படும் பசுக் கடவுளும் ஓரசு கடவுளின் மனைவியும் ஆவார். இவர் பண்டைய எகிப்தில் புகழ்பெற்ற முக்கியமான கடவுள் ஆவார். ஆத்தோர் ஓரசின் கண்ணாகவும் கருதப்படுகிறார். இறந்த பின்பு வாழ்க்கை எனப்படும் துவாத்திற்கு ஆத்தோர் வரவேற்பதாக கூறப்படுகிறது. ஆத்தோர்-ஓரசு தெய்வங்களுக்கு பிறந்தவர் அபிஸ் எருது கடவுள் ஆவார்.

## இவற்றையும் பார்க்க
* பண்டைய எகிப்தின் சமயம்
* பண்டைய எகிப்தியக் கடவுள்கள்
* எகிப்தியக் கோவில்கள்
## குறிப்புகள்

## வெளி இணைப்புகள்

*Hathor Article by Caroline Seawright 
*Het-Hert site, another name for Hathor 
*Wadjet tatoos related to Hathor on 3,000 year old mummy

பகுப்பு:எகிப்தியக் கடவுள்கள்
பகுப்பு:எகிப்தியப் பெண் கடவுள்கள்
பகுப்பு:எகிப்திய தொன்மவியல்
கால்சா கல்லூரி, அமிருதசரசு

**கால்சா கல்லூரி, அமிருதசரசு** (*Khalsa College, Amritsar*) (பஞ்சாபி: ਖਾਲਸਾ ਕਾਲਜ khālsā kālaj) வரலாற்றுத்தன்மை நிறைந்த கல்வி நிறுவனமாக உள்ள இது, இந்திய பஞ்சாப் மாகாணத்தின் அமிருதசரசு நகரிலிருந்து சுமார் 8 கிலோமீட்டர் தொலைவில் அமைந்துள்ளது.

## துவக்கம்
1892ம் ஆண்டில் நிறுவப்பட்ட இந்த கால்சா கல்லூரி, அமிருதசரசு-லாகூர் நெடுஞ்சாலையில் (*கிராண்ட் டிரங்க் ரோடு*) சுமார் 300 ஏக்கர் (1.2 கி.மீ. 2) பரப்பளவு கொண்ட வளாகமாக தாபிக்கப்பட்டுள்ளது. இந்திய பஞ்சாப்பில் உள்ள சீக்கியர்கள், சீக்கிய அறிஞர்கள் மற்றும் பஞ்சாபிகளுக்கு உயர்கல்வி வழங்குவது குறித்து நினைத்த "கல்சா கல்லூரி" கல்வி நிறுவனம், இந்தியாவில் பிரித்தானியாவின் ( 1858-1947) ஆட்சியின் போது  கட்டப்பட்டது. அதன் பின்னர், சிறந்த சீக்கிய கல்வி நிறுவனங்களில் ஒன்றாக மாறிய இக்கல்லூரி, அடுத்துள்ள குரு நானக் தேவ் பல்கலைக்கழக வளாகம், கால்சா கல்லூரிக் கல்வியில் இணைந்துள்ளன.

## பின்னணி
அமிருதசரசுவில் ஒரு உயர் கல்வி தாபனத்தை ஏற்படுத்தும் நோக்கில், 'கால்சா திவான்' (*Khalsa Diwan*) தலைமையில் "சிங் சபா இயக்கத்திடம்" (*Singh Sabha Movement*) நிதிதிரட்ட ஒப்படைக்கப்பட்டது. பின்னர், சீக்கிய மகாராசாக்கள் மற்றும் சீக்கிய மக்களால் நிதி திரட்டியும்  நிலக்கொடை பெற்றும்  இந்த தனித்தன்மை வாய்ந்த பல்கலைக்கழகம் கட்டப்பட்டது. இந்நிறுவனத்தை நிர்மாணிக்க, அமிருதசரசு மக்கள், லாகூர் மற்றும் பஞ்சாப்பின் பிற நகரங்களின் மக்கள், பணக்கார சீக்கியர்கள், மற்றும் மகாராசாக்களால் நிலங்களும், நிதிகளும் நன்கொடையாக அளிக்கப்பட்டு அமிருதசரசுவில் இந்த "கால்சா கல்லூரி" நிறுவப்பட்டது. மேலும், பஞ்சாப்பின் அப்போதைய பிரபல கட்டிட வடிவமைப்பாளர் "ராம் சிங்" (சிற்பி) (*Ram Singh (architect*) என்பவரால், இங்கிலாந்தில் காணப்படும் பிரபல கட்டிடங்களின் சாயலில் "கால்சா கல்லூரி" உருவாக்கப்பட்டது. அதன் கட்டிடக்கலை அம்சங்கள், பிரிட்டிசார் கலவைவும், மற்றும் முகலாய சீக்கிய கட்டிட கலையும் கொண்டு உருவாக்கிய அதன் கட்டுமானப்பணி, 1911-12-ல் கட்டி முடிக்கப்பட்டது.

## சான்றாதாரங்கள்

பகுப்பு:இந்தியப் பஞ்சாபிலுள்ள பல்கலைக்கழகங்கள்
அர்ஜன் சிங்

**மார்சல் அர்ஜன் சிங்** (Arjan Singh),  (பஞ்சாபி: ਅਰਜਨ ਸਿੰਘ)  (பிறப்பு: 15  ஏப்ரல் 1919 - இறப்பு: 16 செப்டம்பர் 2017)  
பிரித்தானிய இந்தியாவின் தற்கால பஞ்சாபில் உள்ள பைசலாபாத் நகரத்தில், 15 ஏப்ரல் 1919 அன்று பிறந்தவர். இவரின் தந்தை தர்பரா சிங் முதல் உலகப் போர் மற்றும் இரண்டாம் உலகப் போர்களில் குதிரைப் படையில் பணியாற்றி 1943இல் ஓய்வு பெற்றவர்.

இங்கிலாந்து நாட்டின் அரச விமானப்படைக் கல்லூரியில் பட்டம் பெற்றவர். 
அர்ஜன் சிங் 1 ஆகஸ்டு முதல் 15 சூலை 1969 முடிய இந்திய விமானப்படையின் தலைமைத் படைத்தலைவராகப் பணியாற்றியவர்.

ஓய்வுக்குப் பின்னர் தில்லி மாநில ஆளுனராகவும், சுவிட்சர்லாந்து மற்றும் கென்யா நாடுகளில் இந்தியத் தூதுவராகவும் பணியாற்றியவர்.

## கலந்து கொண்ட போர்கள்
* இரண்டாம் உலகப் போர்
* இந்திய-பாகிஸ்தான் போர், 1965

## பெற்ற விருதுகள்
பல இராணுவ விருதுகளுடன் பத்ம பூசண் விருதையும் பெற்றவர்.

## மேற்கோள்கள்

## வெளி இணைப்புகள்

* Marshal of the Air Force Arjan Singh - Indian Air Force  Official Website
* Marshal of the Air Force Arjan Singh 
* Book on Arjan Singh: Marshal of The Indian Air Force (Hardcover)
* Book review on Arjan Singh: Marshal of The Indian Air Force
* Article on Marshal of The Indian Air Force Arjan Singh 
* Photograph of Arjan Singh today 

பகுப்பு:சீக்கியர்கள்
பகுப்பு:பஞ்சாபி மக்கள்
பகுப்பு:1919 பிறப்புகள்
பகுப்பு:பத்ம பூசண் விருது பெற்றவர்கள்
பகுப்பு:2017 இறப்புகள்
பகுப்பு:இராணுவத் தலைவர்கள்
குரு நானக்தேவ் அனல் மின் நிலையம்

**குரு நானக்தேவ் அனல்மின் நிலையம் ** (*Guru Nanakdev Thermal Plant*) இந்தியாவில் பஞ்சாபில் உள்ள  பட்டிண்டாவில் அமைந்துள்ளது.
இது நிலக்கரியை எரிபொருளாகக் கொண்டு இயங்குகிறது.

இது 1970 களில் கட்டப்பட்ட நடுத்தர அளவுடைய மின்னியற்றிகளைக் கொண்டது.1982 ல் கட்டிமுடிக்கப்பட்டது.

இங்கு மாசு காரணமாக மனிதருக்கு பல்வேறு உபாதைகள் வருவதாக கருத்துகள் உள்ளது.. 
-
## ஆற்றலளவு
இதன் நிறுவப்பட்ட ஆற்றலளவு **440 மெகாவாட்**.

## வெளி இணைப்புகள்
* Official site 
* Indo-German Power Aggrements
* Lecture by Dr. S. Banerjee on Power Generation in இந்தியா
* Thermal Plant as seen from Muktsar Road

## இவற்றையும் பார்க்க
* அனல் மின் நிலையம்

## மேற்கோள்கள்

பகுப்பு:இந்திய பஞ்சாப் அனல் மின் நிலையங்கள்
பகுப்பு:இந்திய பஞ்சாபில் உள்ள கட்டிடங்கள்
பகுப்பு:பட்டிண்டா மாவட்டம்
1590

ஆண்டு **1590** (**[[ரோம எண்ணுருக்கள்|MDXC]]**) கிரெகொரியின் நாட்காட்டியில் ஒரு திங்கட்கிழமையில் துவங்கிய ஒரு சாதாரண ஆண்டு ஆகும். பழைய 10-நாட்கள் பின்தங்கிய யூலியன் நாட்காட்டியில் இது வியாழக்கிழமையில் ஆரம்பமான ஒரு சாதாரண ஆண்டாகும். 1582 இற்குப் பின்னரும் உலகின் பல நாடுகளில் யூலியன் நாட்காட்டி 1929 ஆம் ஆண்டு வரை பயன்பாட்டில் இருந்தது.

## நிகழ்வுகள்
* மார்ச் 14 &ndash; பிரான்சின் நான்காம் என்றியின் தலைமையிலான படையினர் கத்தோலிக்க முன்னணிப் படைகளை மீண்டும் தோற்கடித்தனர்.
* மே&ndash;ஆகத்து &ndash; பிரான்சின் நான்காம் என்றி பாரிசு நகரைக் கைப்பற்றும் முயற்சியில் தோல்வி அடைந்தான். பின்னர் எசுப்பானியப் படையினரின் உதவியுடன் கைப்பற்றினான்.
* ஆகத்து 18 &ndash; வடக்கு கரோலினாவின் ரோனோக் குடியேற்றத்தின் ஆளுநர் ஜோன் வைட் இங்கிலாந்தில் இருந்து திரும்பி வந்த போது அக்குடியேற்றப் பகுதியில் மக்கல் எவரும் காணப்படவில்லை. பின்னர் அக்டோபர் 24 இல் இங்கிலாந்து திரும்பினார்.
* செப்டம்பர் 15 &ndash; ஏழாம் அர்பன் 228வது திருத்தந்தையாகப் பதவியேற்றார். 12 நாட்களின் பின்னர் இவர் மலேரியா நோயால் இறந்தார்.
* செப்டம்பர் 15 &ndash; ஆத்திரியாவில் இடம்பெற்ற நிலநடுக்கத்தால் வியன்னாவில் பெருமளவு உயிர்ச்சேதம் ஏற்பட்டது.
* டிசம்பர் 5 &ndash; பதினான்காம் கிரெகோரி 229வது திருத்தந்தையாகத் தேர்ந்தெடுக்கப்பட்டார்.
* இலங்கையில் போர்த்துக்கீசரின் மல்வானைக் கோட்டை கட்டப்பட்டது.

## பிறப்புகள்
* சூலை 13 &ndash; பத்தாம் கிளமெண்ட் (திருத்தந்தை) (இ. 1676)

## இறப்புகள்
* செப்டம்பர் 27 &ndash; ஏழாம் அர்பன் (திருத்தந்தை) (பி. 1521)

## மேற்கோள்கள்
1591

ஆண்டு **1591** (**[[ரோம எண்ணுருக்கள்|MDXCI]]**) கிரெகொரியின் நாட்காட்டியில் ஒரு செவ்வாய்க்கிழமையில் துவங்கிய ஒரு சாதாரண ஆண்டு ஆகும். பழைய 10-நாட்கள் பின்தங்கிய யூலியன் நாட்காட்டியில் இது வெள்ளிக்கிழமையில் ஆரம்பமான ஒரு சாதாரண ஆண்டாகும். 1582 இற்குப் பின்னரும் உலகின் பல நாடுகளில் யூலியன் நாட்காட்டி 1929 ஆம் ஆண்டு வரை பயன்பாட்டில் இருந்தது.

## நிகழ்வுகள்
* மே 15 &ndash; உருசியாவின் நான்காம் இவான் மன்னனின் மகன் இளவரசன் திமீத்ரி இவனோவிச் ஊகிளிச் அரண்மனையில் மர்மமான முறையில் இறந்து கிடக்கக் காணப்பட்டான்.
* மே 30 &ndash; மாலியின் திம்பக்து நகரம் மொரோக்கோ மன்னரினால் அனுப்பப்பட்ட ஆர்மா மக்களினால் கைப்பற்றப்பட்டது.
* அக்டோபர் 29 &ndash; ஒன்பதாம் இனசென்ட் 230வது திருத்தந்தையாகத் தேர்தெடுக்கப்பட்டார்.
* ஐதராபாது நகரம் அமைக்கப்பட்டது.
* போர்த்துக்கீச இராணுவத் தளபதி அந்திரே புர்த்தாடோ டி மென்டோன்கா யாழ்ப்பாணத்தை ஊடுருவினான். பல உள்ளூர் மக்கள் கத்தோலிக்கத்தைத் தழுவினர்.
* யாழ்ப்பாண இராச்சியத்தின் புவிராஜ பண்டாரம் போர்த்துக்கீசரினால் கொல்லப்பட்டார். எதிர்மன்னசிங்கம் ஆட்சியேறினார்.

## பிறப்புகள்
* ஆகத்து 12 &ndash; லுயீஸ் டி மரிலாக், அகத்தோலிக்கப் புனிதர் (இ. 1660)

## இறப்புகள்
* சூன் 21 &ndash; அலோசியுஸ் கொன்சாகா, இத்தாலியப் புனிதர் (பி. 1568)
* டிசம்பர் 14 &ndash; சிலுவையின் புனித யோவான், எசுப்பானியக் கவிஞர் (பி. 1542)
* புவிராஜ பண்டாரம், யாழ்ப்பாண அரசன்

## மேற்கோள்கள்
ஓல்லா மொகல்லா

**ஹோலா மொகல்லா** (*Hola Mahalla*, , ;  சுருக்கமாக **ஹோலா**) இரண்டாம் சந்திர மாதமான சேத்தின் இரண்டாம் நாள் கொண்டாடப்படும்  ஒருநாள் சீக்கியத் திருவிழாவாகும். (ஹோலிகா தகனம் முதல் மாதமான பகுன் மாதத்தின் கடைசி நாளில், முழுமதி நாளில், கொண்டாடப்படுகின்றது;  அடுத்த நாள்,  சேத்து மாதத்தின் முதல்நாளில் ஹோலி கொண்டாடப்படுகின்றது.) இது பெரும்பாலும் மார்ச்சு மாதத்தில் வருகின்றது. சில ஆண்டுகளில் சீக்கியப் புத்தாண்டு நாளிலும் வருவதுண்டு. 

ஆண்டுதோறும் மரபார்ந்து அனந்த்பூர் சாஹிப்பில் நடைபெறும் சந்தை மூன்று நாள் நிகழ்வாகும். இருப்பினும் இதில் பங்கேற்பவர்கள் அவ்வாரம் முழுமையும் அனந்த்பூர் சாகிபில் தங்குகின்றனர். இந்நாட்களில் பல்வேறு தற்காப்புக் கலைகள் காட்சிப்படுத்தப்படுகின்றன. தங்கள் வீரத்தையும் திறனையும் வெளிப்படுத்துகின்றனர். கீர்த்தன் பாடலிசைத்தல், கவிதை படித்தல் ஆகியவையும் நிகழ்த்தப்படுகின்றன. குருத்துவாராவில் உணவு உண்கின்றனர்; வருகையாளர்கள் *பங்கத்கள்* எனப்படும் வரிசையில் அமர்ந்து லங்கர்களில் வழங்கப்படும் ஊன்விலக்கிய உணவை உண்கின்றனர். இந்த மூன்று நாள் விழாவின் இறுதியில், ஹோலா மொகல்லா நாளன்று, சீக்கியத்தின் ஐந்து உலகியல்சார் இருக்கைகளில் ஒன்றான *தக்த் சிறீ கேசுகர்  சாகிபின்* அருகிலிருந்து படைத்துறை அணிவகுப்பை ஒத்த நீண்ட பேரணியாகச் செல்கின்றனர்.

## மேற்சான்றுகள்

பகுப்பு:சீக்கிய சமய விழாக்கள்
1592

ஆண்டு **1592** (**[[ரோம எண்ணுருக்கள்|MDXCII]]**) கிரெகொரியின் நாட்காட்டியில் ஒரு புதன்கிழமையில் துவங்கிய ஒரு நெட்டாண்டு ஆகும். பழைய 10-நாட்கள் பின்தங்கிய யூலியன் நாட்காட்டியில் இது சனிக்கிழமையில் ஆரம்பமான ஒரு நெட்டாண்டாகும். பல நாடுகளில் யூலியன் நாட்காட்டி 1929 ஆம் ஆண்டு வரை பயன்பாட்டில் இருந்தது.

## நிகழ்வுகள்
* சனவரி 30 &ndash; எட்டாம் கிளமெண்ட் 231வது திருத்தந்தையாகத் தேர்ந்தெடுக்கப்பட்டார்.
* ஏப்ரல் 13 &ndash; சப்பானியரின் கொரியா மீதான ஊடுருவல் ஆரம்பமானது.
* சூலை 8 &ndash; ஆன்சென் தீவில் கொரியக் கடற்படைத் தளபதி யீ சுன்-சின் 60 சப்பானியக் கப்பல்களைக் கைப்பற்றினான்.
* சூலை 20 &ndash; சப்பானியர் கொரியத் தலைநகர் பியொங்யாங்கைக் கைப்பற்றினர். சீனாவின் மிங் படையின் உதவியுடன் கொரியர்கள் அடுத்த ஆண்டில் தலைநகரை மீண்டும் கைப்பற்றினர்.
* ஆகத்து 9 &ndash; ஆங்கிலேயக் கப்பல் தளபதி ஜோன் டேவிசு போக்லாந்து தீவுகளைக் கண்டுபிடித்தார்.
* டிசம்பர் 3 - இங்கிலாந்தின் முதலாவது கப்பல் *எட்வர்டு பொனவென்ச்சர்* இலங்கையில் காலித் துறைமுகத்தை வந்தடைந்தது.
* கண்டி அரசன் முதலாம் ராஜசிங்கன். கண்ணப்பு பண்டாரம் என்பவன் தன்னை *விமல தர்மா* என்ற பெயரில் கண்டி அரசனாக அறிவித்தான்.
* அழகிய தேசிகரின் மாணாக்கருள் ஒருவராகிய அளகைச் சம்பந்தர் திருவையாற்றுப் புராணம் பாடினார்.

## பிறப்புகள்
* சனவரி 15 &ndash; ஷாஜகான், முகலாயப் பேரரசர் (இ. 1666)
* ஆகத்து 28 &ndash; முதலாம் பக்கிங்காம் கோமகன், ஜார்ஜ் வில்லியர்சு (இ. 1628)

## இறப்புகள்

## மேற்கோள்கள்
1593

ஆண்டு **1593** (**[[ரோம எண்ணுருக்கள்|MDXCIII]]**) கிரெகொரியின் நாட்காட்டியில் ஒரு வெள்ளிக்கிழமையில் துவங்கிய ஒரு சாதாரண ஆண்டு ஆகும். பழைய 10-நாட்கள் பின்தங்கிய யூலியன் நாட்காட்டியில் இது திங்கட்கிழமையில் ஆரம்பமான ஒரு சாதாரண ஆண்டாகும். 1582 இற்குப் பின்னரும் உலகின் பல நாடுகளில் யூலியன் நாட்காட்டி 1929 ஆம் ஆண்டு வரை பயன்பாட்டில் இருந்தது.

## நிகழ்வுகள்
* சனவரி &ndash; சப்பானியரின் பியொங்யாங் மீதான தாக்குதல் கொரிய, மற்றும் மிங் படையினரால் முறியடிக்கப்பட்டது.
* சனவரி 18 &ndash; சியாமிய அரசன் நரேசுவான் தனது யானைப் படையின் உதவியுடன் பர்மிய இளவரசன் மிங்கி சுவாவைக் கொன்றார். இந்நாள் தாய்லாந்தில் இராணுவப் படைகளின் நாளாக பொது விடுமுறை நாள் அறிவிக்கப்பட்டது.
* சூன் 22 – குரோவாசியாவில் ஆப்சுபர்கு ஆட்சியாளர் உதுமானியரைத் தோற்கடித்தனர்.
* கோவாவிலிருந்து *டொன் பேதுரு டி சொயுசா* என்பவனின் தலைமையில் கண்டிக்கு படைகள் அனுப்பப்பட்டன. கண்டியின் தலைவனாகத் தன்னையும் கண்டியின் முன்னைய அரசனின் மகளான *டொனா கத்தரீனா* என்பவளை அரசியாகவும் அறிவித்தான்.
* கண்டியின் விமல தர்மா டி சொயுசாவைத் தோற்கடித்து டொனா கத்தரீனாவை சிறைப்பிடித்தான். அவளையே பின்னர் மணமுடித்தான்.

## பிறப்புகள்
* செப்டம்பர் 1 &ndash; மும்தாசு மகால், முகலாயப் பேரரசர் சாஜகானின் மனைவி (இ. 1631)

## இறப்புகள்
* மே 30 – கிறித்தோபர் மார்லொவ், ஆங்கிலேயக் கவிஞர் (பி. 1564)
* அப்பைய தீட்சிதர், அத்வைத வேதாந்த பண்டிதர் (பி. 1520)

## மேற்கோள்கள்
குரு ஹர்கோபிந்த் அனல் மின் நிலையம்

**குரு ஹர்கோபிந்த் அனல்மின் நிலையம் ** (*Guru Hargobind Thermal Plant*) இந்தியாவில் பஞ்சாபில் உள்ள  பட்டிண்டாக்கும் பர்னாலா க்கும் இடையில் தேசிய நெடுஞ்சாலை எண்-7 ல் அமைந்துள்ளது.இது நிலக்கரியை எரிபொருளாகக் கொண்டு இயங்குகிறது.

இங்கு பயன்படுத்தப்படும் மின்னியற்றிகள் பாரத மிகு மின் நிறுவனத்தால் தயாரிக்கப்பட்ட  உருளை சுழலி மின்னியற்றி வகையை சார்ந்தவை.

இங்கு பயன்படுத்தப்படும் நீர் பட்டிண்டாவில் உள்ள சிர்ஹிந்த் கால்வாய் மூலம் கிடைக்கிறது.

## ஆற்றலளவு
இதன் நிறுவப்பட்ட ஆற்றலளவு **920 மெகாவாட்**.

## வெளி இணைப்புகள்
*
*Places to see Near Bathinda 
*Power shortage delayed paddy transplantation in Punjab 

## இவற்றையும் பார்க்க
* அனல் மின் நிலையம்

## மேற்கோள்கள்

பகுப்பு:இந்திய பஞ்சாப் அனல் மின் நிலையங்கள்
பகுப்பு:இந்திய பஞ்சாபில் உள்ள கட்டிடங்கள்
பகுப்பு:பட்டிண்டா மாவட்டம்
சீசியம் ஐதராக்சைடு

**சீசியம் ஐதராக்சைடு** *(Cesium hydroxide)* என்பது CsOH என்ற என்ற வேதி வாய்ப்பாடு கொண்ட ஒரு கனிம வேதியியல் சேர்மமாகும். சீசியம் அயனியும் ஐதராக்சைடு அயனியும் சேர்ந்து சீசியம் ஐதராக்சைடு காரம் உருவாகிறது. சோடியம் ஐதராக்சைடு, பொட்டாசியம் ஐதராக்சைடு போன்ற பிற கார உலோக ஐதராக்சைடுகள் போலவே சீசியம் ஐதராக்சைடும் ஒரு வலிமையான காரமாகும். உண்மையில், விரைவாக கண்ணாடியை அரித்து அழிக்கும் அளவிற்கு இச்சேர்மம் வலிமை கொண்டுள்ளது.

தீவிரமான வினைதிறன் கொண்டிருப்பதால் சீசியம் ஐதராக்சைடு ஒரு நீருறிஞ்சியாக செயல்படுகிறது. ஆய்வகத்தில் பயன்படுத்தும் சீசியம் ஐதராக்சைடுகள் பெரும்பாலும் நீரேற்றுகளாக உள்ளன.

சீசியம் ஐதராக்சைடானது எண்முகத் தளங்களை வெளிப்படுத்துகின்ற வகையில், பண்புச்சீரில்லாதவாறு அரிக்கப்பட்ட சிலிக்கன் போன்றதாகும். இத்தகைய அரித்தல் பண்பால் பிரமீடுகள் உருவாக முடியும் மற்றும் நுண்மின்னணு இயந்திரவியல் திட்டம் போன்ற பிரிவுகளில் வழக்கமாக அரிக்கப்பட்ட இத்தகைய குழிகள் பயன்படும்.

குறைகடத்திகளில் பி-வகை சிலிக்கனை பதியவைப்பதற்கு பொதுவாக பயன்படுத்தப்படும் பொட்டாசியம் ஐதராக்சைடு காரத்தை விட சீசியம் ஐதராக்சைடு தெரிவுத்திறன் மிகுந்ததாக உள்ளது என அறியப்படுகிறது. ருபீடியம் ஐதராக்சைடு மற்றும் பொட்டாசியம் ஐதராக்சைடுகளை விட  வலிமையாக செயல்பட்டாலும், உயர் விலை மதிப்பு காரணமாக பரிசோதனைகளில் இச்சேர்மம் பயன்படுத்தப்படுவதில்லை.

சீசியம் ஐதராக்சைடை கீழ்கண்ட வேதி வினையில் கண்டுள்ளவாறு தயாரிக்க முடியும்.

2 Cs + 2 H2O → 2 CsOH + H2

பைரெக்சு கண்ணாடி குடுவையை நொறுக்குமளவிற்கு வெடியோசையுடன் இவ்வினை நிகழ்கிறது. – 116 பாகை செல்சியசு வெப்பநிலைக்கு மேல் உள்ள பனிக்கட்டியுடன் சீசியம் உலோகம் வினைபுரியும்.

## மேற்கோள்கள்

## வெளி இணைப்புகள்
* NIOSH Pocket Guide to Chemical Hazards
* NIST Standard Reference Database

பகுப்பு:சீசியம் சேர்மங்கள்
பகுப்பு:ஐதராக்சைடுகள்
பகுப்பு:நீர் ஈர்க்கும் பொருட்கள்
3,4-சைலிடின்

**3,4-சைலிடின்** *(3,4-Xylidine )* என்பது C8H11N   என்ற வேதி வாய்ப்பாடு கொண்ட ஒரு கரிம வேதியியல் சேர்மமாகும். அனிலின் வழிப்பொருளான இச்சேர்மத்தின் கட்டமைப்பு (CH3)2C6H3NH2 என்று எழுதப்படுகிறது. 2,6-சைலிடின் மற்றும் 2,4-சைலிடின் சேர்மங்களின் மாற்று வடிவம் 2,4-சைலிடின் ஆகும். 3,4-சைலிடின் ஒரு படிகத் திடப்பொருளாக உள்ளது. 

## தயாரிப்பு மற்றும் வினைகள்

3,4-சைலிடின் இரண்டு வழிமுறைகளில் தயாரிக்கப்படுகிறது.
*(2-குளோரோமெத்தில்)-4-நைட்ரோடொலுயீனை ஐதரசனேற்றம் செய்து தயாரித்தல்,
*புரோமோசைலினை அமோனியாவுடன் சேர்த்து வினைபுரியச் செய்து தயாரித்தல்.

உயிர்ச்சத்து பி எனப்படும் ரிபோபிளாவின் தயாரித்தலில் 3,4-சைலிடின் முன்னோடியாக விளங்குகிறது
. 

## பாதுகாப்பு நடவடிக்கை

மற்ற சைலிடின்கள் போலவே 3,4-சைலிடின் சுமாரான நச்சுத்தன்மை கொண்டுள்ளது. எலிகளுக்கு வாய்வழியாகக் கொடுக்கும்போது இதன் உயிர் கொல்லும் நச்சளவு 812 மி.கி/கி.கி ஆகும்

2003 ஆம் ஆண்டு அமெரிக்க இராணுவப் படைகள் ஈராக் படையெடுப்பின் போது இருபதுக்கும் மேலான படைவீரர்கள் 3,4-சைலிடினால் பாதிக்கப்பட்டு எண்ணற்ற உடல்நலக் கேடுகளுக்கு ஆளாயினர்
## மேற்கோள்கள்

பகுப்பு:அனிலின்கள்
2,6-சைலிடின்

**2,6-சைலிடின்** *(2,6-Xylidine )* என்பது C8H11N   என்ற வேதி வாய்ப்பாடு கொண்ட ஒரு கரிம வேதியியல் சேர்மமாகும். அனிலின் வழிப்பொருளான இச்சேர்மத்தின் கட்டமைப்பு (CH3)2C6H3NH2. என்று எழுதப்படுகிறது. 2,4-சைலிடின் மற்றும் 3,4-சைலிடின் சேர்மங்களின் மாற்று வடிவம் 2,6-சைலிடின் ஆகும். தூயநிலையில் நிறமற்ற திரவமாக உள்ள 2,6-சைலிடின் வர்த்தக நோக்கில் தயாரிக்கப்படும் மாதிரிகளில் மஞ்சள் அல்லது சிவப்பு நிறத்திலும் காணப்படுகிறது.

## தயாரிப்பு மற்றும் வினைகள்

சைலின் சேர்மத்தை நைட்ரோ ஏற்றம் (−NO2 ) செய்து தொடர்ந்து அந்நைட்ரோ அரோமாட்டிக்கை ஐதரசனேற்றம் செய்வதன் மூலமாக பல சைலிடின்கள் தயாரிக்கப்படுகின்றன. ஆனால் இம்முறையில் இந்த மாற்றியனைத் தயாரிப்பது திறனுடையதாக இல்லை. மாறாக, தொடர்புடைய சைலினோல் உடன் அமோனியாவைச் சேர்த்து ஆக்சைடு வினையூக்கி முன்னிலையில் சூடுபடுத்தி தயாரிக்கிறார்கள்

உணர்வுநீக்கி இலிடோகெயின் தயாரிப்பதற்கான முன்னோடியாக 2,6-சைலிடின் விளங்குகிறது:. நிலையான கார்பீன் ஈதல் தொகுதிக்கும் 2,6-சைலிடின் ஒரு முன்னோடியாக விளங்குகிறது

:

## மேற்கோள்கள்

பகுப்பு:அனிலின்கள்
பகுப்பு:அமீன்கள்
பி. துரைபாண்டி

**பெ. துரைபாண்டியன்** ஓர் இந்திய அரசியல்வாதியும், தமிழ்நாடு சட்டமன்றத்தின் மானாமதுரை சட்டமன்றத் தொகுதியின் முன்னாள் உறுப்பினரும் ஆவார். 1989ஆம் ஆண்டில் நடைபெற்ற தமிழ்நாடு சட்டமன்றத் தேர்தலில் திராவிட முன்னேற்றக் கழகத்தின் வேட்பாளராகப் போட்டியிட்டு வெற்றி பெற்றார்.

## வகித்த பதவிகள்
### சட்டமன்ற உறுப்பினராக

## மேற்கோள்கள்

## வெளியிணைப்புகள்

பகுப்பு:வாழும் மக்கள்
கால்சாவின் மரபுடமை

**கால்சாவின் மரபுடமை** ( , *விரசத்-இ-கால்சா*, *Virasat-e-Khalsa*) பஞ்சாபின் தலைநகரம் சண்டிகர் அருகிலுள்ள புனித நகரம் அனந்த்பூர் சாகிபில் உள்ள சீக்கிய அருங்காட்சியகமாகும்.  சீக்கிய வரலாற்றின் 500 ஆண்டுகளையும் பத்தாவதும் கடைசி குருவுமான குரு கோவிந்த் சிங்கின் புனிதமொழிகளுக்கேற்ப கால்சா உருவானதின் 300ஆவது ஆண்டுவிழாவினையும் கொண்டாட இந்த அருங்காட்சியகம் அமைக்கப்பட்டுள்ளது.

## கட்டடம்
பள்ளத்தாக்கின் இருபுறங்களிலிலுமாக இரண்டு வளாகங்கள் உள்ளன; இவை அலங்கார பாலமொன்றால் இணைக்கப்பட்டுள்ளன:
*சிறிய மேற்கத்திய வளாகத்தில் நுழைவு  முன்றிலும் 400 பேர் அமரக்கூடிய  அரங்கமும் இரண்டு மாடி ஆய்வு, குறிப்புதவி நூலகமும் மாற்றப்படும் கண்காட்சியகங்களும் அமைந்துள்ளன. 
*கிழக்கு வளாகத்தில் வட்டமான நினைவக கட்டிடமும் விரிவான, நிலைத்த கண்காட்சி இடமும் அமைந்துள்ளன; இரு தொகுதிகளாக அமைந்துள்ள இந்த காட்சிக்கூடங்கள்  இப்பகுதிக் கோட்டைகளின் கட்டிடவியலை நினைவுறுத்துகின்றன. அருங்காட்சியகங்கள் ஐந்து பிரிவுகளாகப் பிரிக்கப்பட்டுள்ளன;  *சத்* (மெய்மை), *தயா* (பரிவு), *சந்தோக்* (நிறைவு), *நிம்ரதா* (எளிமை) மற்றும் *பியார்* (அன்பு)  என்ற சீக்கியத்தின் மையக் கொள்கையான ஐந்து ஒழுக்கங்களைக் குறிப்பனவாக அவை உள்ளன.  

கட்டிடங்கள் அந்த இடத்திலேயே ஊற்றப்பட்ட காங்கிறீட்டால் கட்டப்பட்டுள்ளது; சில உத்தரங்களும் தூண்களும்  மூடப்படாது உள்ளன; ஆனால் பெரும்பாலான கட்டமைப்புகள் உள்ளூர் தேன் வண்ண கற்களால் வேயப்பட்டுள்ளது. இரட்டை வளைவைக் கொண்டுள்ள கூரைகள் எஃகினால் வேயப்பட்டுள்ளன. இரவில் இவை வானத்து ஒளியை எதிரொளித்து பள்ளத்தாக்கிலுள்ள நீர்நிலைகள் இவற்றை மீள் எதிரொளிக்கின்றன.

இந்தக் கட்டிடத்தின் கட்டிடவடிவியலை  மோஷே சாஃப்தீ நிறுவனத்தினர் வடிவமைத்துள்ளனர்.  

கேள்-காண் அடக்கம், திரைப்படங்கள், திறந்தவெளி இசை மற்றும் விவரணங்களை பாபி பேடியின் கலைடோசுகோப் நிறுவனம் வடிவமைத்து உருவாக்கியுள்ளனர். 

## மேற்சான்றுகள்

## வெளி இணைப்புகள்
*விரசத்-இ-கால்சா ஒளிப்படங்கள்

பகுப்பு:சீக்கிய வரலாறு
பகுப்பு:2011 நிகழ்வுகள்
பகுப்பு:பஞ்சாப் (இந்தியா) அருங்காட்சியகங்கள்
சிர்ஹிந்த் கால்வாய்

**சிர்ஹிந்த் கால்வாய்** இந்திய பஞ்சாப்பில் சத்லஜ் ஆறு  ஓடும் பகுதியில் ஆற்றிலிருந்து அதிக பாசனம் செய்யக்ககூடிய முக்கிய கால்வாய் ஆகும்.இது 1882 ல் உருவாக்கப்பட்டது.இக்கால்வாய் சிந்து ஆறு பாசன திட்டத்தில் மிகப் பழமையான மற்றும் பெரிய கால்வாய் ஆகும். இந்த கால்வாய் ரூப்நகர் மாவட்டம் ரூபார் நகரில் தொடங்குகிறது.

## புவியியலமைப்பு
சிர்ஹிந்த் கால்வாய் ரூபார் நகரில் தொடங்குகிறது இது லூதியானா மாவட்டம் டொரபாக்கு தென்கிழக்கில் உள்ளது. டொரபாவில் இந்த கால்வாய் அபோஹர் கிளை,பட்டிண்டா கிளை மற்றும் பாட்டியாலா கிளை என மூன்று பிரிவாக பிரிகிறது.மறுபடியும் இவை பல பிரிவுகளாக பிரிந்து மால்வா பகுதியை வளமடையச் செய்கிறது.ஒருகாலத்தில் பயனற்ற நிலமாக இருந்த பகுதிகள் இக்கால்வாய் மூலம் நீர் வரத்து அதிகமாகி செழிப்படைந்துள்ளன.

## மேற்கோள்கள்

பகுப்பு:பஞ்சாப் (இந்தியா) புவியியல்
பகுப்பு:பஞ்சாப்பிலுள்ள கால்வாய்கள்
2,4-சைலிடின்

**2,4-சைலிடின்** *(2,4-Xylidine )* என்பது C8H11N   என்ற வேதி வாய்ப்பாடு கொண்ட ஒரு கரிம வேதியியல் சேர்மமாகும். அனிலின் வழிப்பொருளான இச்சேர்மத்தின் கட்டமைப்பு (CH3)2C6H3NH2 என்று எழுதப்படுகிறது. 2,6-சைலிடின் மற்றும் 3,4-சைலிடின் சேர்மங்களின் மாற்று வடிவம் 2,4-சைலிடின் ஆகும். தூயநிலையில் நிறமற்ற திரவமாக 2,4-சைலிடின் உள்ளது. 

## தயாரிப்பு மற்றும் வினைகள்

மெட்டா சைலின் சேர்மத்தை நைட்ரோ ஏற்றம் (−NO2 ) செய்து தொடர்ந்து விளையும் நைட்ரோ அரோமாட்டிக்கை ஐதரசனேற்றம் செய்வதன் மூலமாக 2,4 சைலிடின் தயாரிக்கப்படுகிறது. வர்த்தகமுறையில் முக்கியத்துவம் மிக்க கால்நடை மருந்தான சிமியசோல் மற்றும் நிறமி மஞ்சள் 81 போன்றவை 2,4-சைலிடின் வழிபொருட்களாகும்.

## மேற்கோள்கள்

பகுப்பு:அரோமாட்டிக் சேர்மங்கள்
பகுப்பு:அனிலின்கள்
மும்மெத்திலறுமெத்திலினீரமீன்

**மும்மெத்திலறுமெத்திலினீரமீன்** *(Trimethylhexamethylenediamine)* என்பது C9H22N2 என்ற வேதி வாய்ப்பாடு கொண்ட ஒரு கரிம வேதியியல் சேர்மமாகும். மும்மெத்தில்-1,6-எக்சேனீரமீன் சேர்மத்தின் இரண்டு மாற்றியன்கள் கலந்த கலவையைக் குறிக்க மும்மெத்திலறுமெத்திலினீரமீன் என்ற பெயர் பயன்படுத்தப்படுகிறது. டிஎம்டிடி எனப்படும் ஒருவகை நைலானில் இக்கலவை ஒற்றைப்படியாகப் பயன்படுத்தப்படுகிறது.

ஐசோபோரோன் எனப்படும் ஒருவகையான நிறைவுறா கீட்டோனில் இருந்து மும்மெத்திலறுமெத்திலினீரமீன் தயாரிக்கப்படுகிறது. முதலில் ஐசோபோரோன் ஐதரசனேற்றம் செய்யப்பட்டு மும்மெத்தில்வளையயெக்சனாலாக ஒடுக்கப்படுகிறது. இதனுடன் நைட்ரிக் அமிலம் சேர்த்து ஆக்சிசனேற்றம் செய்யப்பட்டு மும்மெத்திலறுமெத்திலினீரமீன் தயாரிக்கப்படுகிறது. இவ்வினை, வளையயெக்சேனில் இருந்து அடிப்பிக் அமிலம் தயாரித்தல் போன்ற அதே தொகுப்பு வினையாகும். இருநைட்ரைல் வழியாக இந்த ஈரமிலமானது ஈரமீனாக மாற்றப்படுகிறது

## மேற்கோள்கள்

பகுப்பு:அமீன்கள்
பாத்சாகி சாலை

**பாத்சாகி சாலை** *(Badshahi Road)* வங்கத்தில் உள்ள வரலாற்றுச் சிறப்பு மிக்க சாலைகளில் மிக முக்கியமான ஒரு சாலையாகும்.இச்சாலை கி.மு 300 காலகட்டத்தைச் சார்ந்த சாலையாக இருக்கலாம் .  மால்டாவிலிருந்து (கவுர்) முர்சிதாபாத் வழியாக புரி (ஒரிசா) நகரத்தை    இணைக்கும் சாலையாக இருந்ததால் முகலாயர் ஆட்சிக் காலத்தில்  இந்த பாத்சாகி சாலை மிகுந்த முக்கியத்துவம் பெற்றது. இந்தச் சாலை வழியாக செல்லும் ஒருவனால் வரலாற்றின் ஒரு பெரும் பகுதியைக் கண்டுபிடிக்க முடியும். அகன்று பரந்த இச்சாலையில் ஒவ்வொரு எட்டு மைல் தொலைவிற்கும் ஒரு மசூதியும் மற்றும் தோண்டப்பட்ட பெரிய குளங்களும் அமைந்து, வரலாற்றில் வாழ்ந்த வளமான முகலாயர் காலத்தினை நினைவுபடுத்துகின்றன. வட இந்தியா மற்றும் வங்காளத்திலிருந்து ஒரிசா மாநிலம் புரியில் உள்ள சகந்நாதர் ஆலயத்திற்குச் செல்லும் இந்துக்களுக்கு இச்சாலை ஓர் பிரதானமான சாலையாகும். ஆதிசங்கரர் (788-820 CE), ஏற்படுத்திய நான்கு முக்கியமான மையங்களில் ஒன்றாக இங்குள்ள கோவர்தன மடம் திகழ்கிறது.
 
சைதன்யர் (1486-1533) மற்றும் அவரது ஆதரவாளர்கள் வங்காளம் முழுவதும் வைணவப் பிரிவை பக்தி இயக்கத்தின் மூலமாகப் பரப்பிய பிறகு, புனித யாத்திரை செல்லும் வங்காளிகளுக்கு  புரிக்கு தெற்கிலும், வட மேற்காக உள்ள பிருந்தாவன் செல்லும் சாலையிலும் போக்குவரத்து நெரிசல்  மென்மேலும் அதிகரித்துள்ளது. 
 
## மேற்கோள்கள்

பகுப்பு:வங்காளம்
பகுப்பு:மேற்கு வங்காளத்தில் போக்குவரத்து
தேசிய உறுதிமொழி பசிலிக்கா

**தேசிய உறுதிமொழி பசிலிக்கா** (*Basilica of the National Vow*; ) என்பது ஒரு உரோமன் கத்தோலிக்க தேவாலயம் ஆகும். இது எக்குவடோரின் கித்தோ வரலாற்று மையத்தில் அமைந்துள்ளது. இது அமெரிக்காக்களில் உள்ள புதிய கோதிக் பசிலிக்காக்களில் பெரியது ஆகும்.

## உசாத்துணை

பகுப்பு:எக்குவடோரிலுள்ள கிறித்தவக் கோவில்கள்
தம்சல் அணை

**தம்சல் அணை** இந்தியாவின் பஞ்சாபில் ஹோசியார்பூர் மாவட்டத்திலுள்ள மெகிங்குரோவால் எனுமிடத்திலுள்ள ஒரு புவி நிரப்பு அணை ஆகும். இது தம்சல் ஆற்றுக்குக் குறுக்கே அமைக்கப்பட்டுள்ளது. இவ்வணை இப்பிரதேசத்தின் நீர்ப்பாசனம் மற்றும் வெள்ளத் தடுப்பு ஆகிய நோக்கங்களுக்காக அமைக்கப்பட்டது. இது கன்டி பிரதேச அணைப் பராமரிப்புப் பிரிவினால் நிர்வகிக்கப்படுகிறது.

## மேற்கோள்கள்
 

பகுப்பு:இந்திய பஞ்சாப் அணைகள்
1594

ஆண்டு **1594** (**[[ரோம எண்ணுருக்கள்|MDXCIV]]**) கிரெகொரியின் நாட்காட்டியில் ஒரு சனிக்கிழமையில் துவங்கிய ஒரு சாதாரண ஆண்டு ஆகும். பழைய 10-நாட்கள் பின்தங்கிய யூலியன் நாட்காட்டியில் இது செவ்வாய்க்கிழமையில் ஆரம்பமான ஒரு சாதாரண ஆண்டாகும். 1582 இற்குப் பின்னரும் உலகின் பல நாடுகளில் யூலியன் நாட்காட்டி 1929 ஆம் ஆண்டு வரை பயன்பாட்டில் இருந்தது.

## நிகழ்வுகள்
* பெப்ரவரி 27 &ndash; நான்காம் என்றி பிரான்சின் மன்னராக முடிசூடினார்.
* மே &ndash; உதுமானியர்களுக்கு எதிரான செர்பியர்களின் கிளர்ச்சி முடிவுக்கு வந்தது.
* சூன் 11 &ndash; எசுப்பானியாவின் இரண்டாம் பிலிப்பு பிலிப்பீன்சில் உள்ளூர் உயர்குடி, மற்றும் தலைவர்களின் உரிமைகளை அங்கீகரித்தார்.
* சூலை 3 &ndash; அயூத்தியா-கம்போடியப் போர் (1591-1594) முடிவுக்கு வந்தது.
* சூலை 22 &ndash; நெதர்லாந்தின் வடக்குப் பகுதி முழுவதும் டச்சுக் குடியரசின் கீழ் வந்தது.
* அக்டோபர் 9 &ndash; இலங்கையை முற்றிலும் கைப்பற்றுவதற்கான போர்த்துக்கீசரின் முயற்சி தோல்வியில் முடிந்தது. கண்டி படையினர் டாஞ்ச்சர் என்ற இடத்தில் இடம்பெற்ற சண்டையில் போர்த்துக்கீசரைத் தோற்கடித்தனர்.
* இலங்கையில் போர்த்துக்கேயப் படையினர் களுத்துறை நகரைக் கைப்பற்றினர்.

## பிறப்புகள்
*சூன் 15 &ndash; நிக்கோலா போசின், செவ்வியல் நடை பிரெஞ்சு ஓவியர் (இ. 1665)
*அந்தோனியோ பொக்காரோ, போர்த்துக்கேயரின் கிழக்கிந்திய அரசின் வரலாற்று எழுத்தர் (இ. 1642 / 1643)

## பிறப்புகள்
*பெப்ரவரி 2 &ndash; கோவானிப் பீர்லூயிச்சி தா பலஸ்த்ரீனா, இத்தாலிய இசையமைப்பாளர் (பி. 1525)

## மேற்கோள்கள்
மகான் கோஷ்

**குரு ஷாபாத் ரத்னகார் மகான் கோஷ்** (Guru Shabad Ratnakar Mahan Kosh), என்பது பஞ்சாபி மொழியின் கலைக்களஞ்சியமாகும். இது மகான் கோஷ் எனும் பிரபலமான பெயராலே அறியப்படுகிறது. *பாய் கான் சிங் நாஃபா* என்பவரால் பதினாங்கு வருடங்கள் செலவிட்டு இது தொகுக்கப்பட்டது. இதில் 64,263 உள்ளடக்கங்கள் அகரவரிசைப்படி தொகுக்கப்பட்டுள்ளன. இதுவே பஞ்சாபி மொழியின் முதல் கலைக்களஞ்சியம் ஆகும். இது முதலில் நான்கு தொகுதிகளாக அச்சிடப்பட்டு 13 ஆப்ரல் 1930 ஆம் ஆண்டில் வெளியிடப்பட்டது. இது கடைசியாக 1981 ஆம் ஆண்டு  ஒரே தொகுப்பாக வெளியாகி மூன்று பதிப்புகள் அச்சிடப்பட்டது. பஞ்சாபி பல்கலைக்கழகம் இதை ஆங்கிலத்தில் மொழிபெயர்த்து வெளியிட்டது.
## மேற்கோள்கள்

பகுப்பு:பஞ்சாபி இலக்கியம்
பகுப்பு:1930 நூல்கள்
மரிங்கா பேராலயம்

**மரிங்கா பேராலயம்** (*Cathedral of Maringá*) என சுருக்கமாக இது ஒரு கத்தோலிக்க பேராலயம் ஆகும். இது பிரேசில் பரானா மாநிலத்தில் உள்ள மரிங்கா என்ற இடத்தில் அமைந்துள்ளது. அதன் உயரம் 124&nbsp;மீ ஆகும். 1972 இல் கட்டிமுடிக்கப்பட்ட இது தென் அமெரிக்காவில் மிக உயரமாகவும் உலகில் 16 வது உயரமான கிறித்தவக் கோயிலும் ஆகும்.

## உசாத்துணை

## வெளி இணைப்புகள்

*Programa Meu Paraná, part one
*Programa Meu Paraná, part two
*Programa Meu Paraná, part three

பகுப்பு:பிரேசிலிய கிறித்தவக் கோவில்கள்
2,4,6-மும்மெத்திலனிலின்

**2,4,6-மும்மெத்திலனிலின்** *( 2,4,6-Trimethylaniline)* C9H13N என்ற வேதி வாய்ப்பாடு கொண்ட ஒரு கரிம வேதியியல் சேர்மமாகும். அரோமாட்டிக் அமீனான இச்சேர்மம் சாயங்கள் தயாரிப்பிற்கு ஒரு முன்னோடியாக இருப்பதால் வர்த்தக முக்கியத்துவம் பெற்றுள்ளது. மெசிட்டைலின் சேர்மத்தை தெரிவுசெய்த ஒற்றை நைட்ரோ ஏற்றம் செய்து 2,4,6-மும்மெத்திலனிலின் தயாரிக்கப்படுகிறது. மெத்தில் தொகுதிகளை ஆக்சிசனேற்றம் அடையவிடாமல் தவிர்த்து, வினையில் விளையும் நைட்ரோ சேர்மத்தை ஒடுக்கம் செய்தால் இந்த அனிலினைப் பெறலாம்

## அணைவுச்சேர்ம வேதியியல்

பல்வேறு வகையான பருமனான ஈதல் தொகுதிகளுக்கு கட்டுறுப்பாக 2,4,6-மும்மெத்திலனிலின் பயன்படுகிறது. கிளையாக்சாலுடன்  2,4,6-மும்மெத்திலனிலின் சேர்த்து ஆவிசுருக்க வினைக்கு உட்படுத்தினால் 1,2-ஈரிமின் ஈதல் தொகுதிகள் உருவாகின்றன. கிளையாக்சால் மற்றும்  2,4,6-மும்மெத்திலனிலின் சேர்மங்களின் ஆவிசுருக்க வினையில் மஞ்சள் நிரத்திண்மமாகத் தோன்றும் கிளையாக்சால்-பிசு(மெசிட்டைலிமின்) சேர்மத்தை ஒரு உதாரணமாகக் கூறலாம். கரிம ஈதல் தொகுதிகள் உள்ளிட்ட பரவலாக அறியப்பட்ட பல்லினவளைய கார்பீன் ஈதல் தொகுதிகளுக்கு முன்னோடியாக இந்த ஈரிமின்கள் பயன்படுகின்றன. இரண்டாம் தலைமுறை கிரப்சு வினையூக்கிகளில் காணப்படும் என் – பல்லினவளைய கார்பீன்கள் இச்சேர்மத்திலிருந்து தயாரிக்கப்படுகின்றன

:

1,3-இருகீட்டோனுடன் சேர்த்து ஆவிசுருக்க வினைக்கு உட்படுத்தினால் எதிரயனி இருகவர் வகையிலான ஈதல் தொகுதி கிடைக்கிறது.

## மேற்கோள்கள்

பகுப்பு:அனிலின்கள்
சான் டியேகோ கலிபோர்னியாக் கோவில்

**சான் டியேகோ கலிபோர்னியாக் கோவில்** (*San Diego California Temple*) என்பது பிற்கால பரிசுத்தவான்களின் இயேசு கிறிஸ்து சபையின் 47 ஆவதாகக் கட்டப்பட்டதும் 45 ஆவதாக இயங்குவதுமான ஒரு கோவிலாகும். இது சான் டியேகோவில் அமைந்துள்ளது. இது இரு பிரதான சுருள் திருகு வடிவ கட்டடங்களைக் கொண்டும், ஒவ்வொரு பிரதான சுருள் திருகு வடிவ கட்டட அடியிலும் நான்கு சிறிய சுருள் திருகு வடிவ கட்டடங்கள் அமைக்கப்பட்டுள்ளது.

## உசாத்துணை

## வெளி இணைப்புகள்
* 
* Official San Diego Temple page
* San Diego California Temple page
*  A website with several photos of the interior of the temple.
* Website dedicated to the San Diego Temple 

பகுப்பு:ஐக்கிய அமெரிக்க கிறித்தவக் கோவில்கள்
காமராஜ் சாகர் அணை

வலது|thumb|காமராஜ் சாகர் அணை
**காமராஜ் சாகர் அணை (Kamaraj Sagar Dam**) (சாந்தி நல்லா நீர்தேக்கம் எனவும் அழைக்கப்படுகிறது) என்பது தமிழ்நாட்டின் நீலகிரி மாவட்டத்தில் உள்ள ஓர் அணையாகும். இது ஊட்டி பேருந்து நிலையத்தில் இருந்து 10 கி.மீ. தொலைவில் கூடலூர் சாலையில் அமைந்துள்ளது.  இது ஒரு சுற்றுலாத்தலம் மற்றும் திரைப்பட படப்பிடிப்புகள் நடக்கும் இடமாக உள்ளது.

## நடவடிக்கைகள்
இங்கு பல்வேறு சுற்றுலா நடவடிக்கைகளான மீன்பிடித்தல், இயற்கையை, சுற்றுச்சூழலை கவனித்தல் போன்றவைக்கு ஏற்ற இடமாக உள்ளது.

## மேற்கோள்கள்

பகுப்பு:நீலகிரி மாவட்டத்திலுள்ள அணைகள்
பகுப்பு:நீலகிரி மாவட்ட சுற்றுலாத் தலங்கள்
பகுப்பு:உதகமண்டலம்
குண்டேரிப்பள்ளம் அணை

**குண்டேரிப்பள்ளம் அணை (Kunderipallam Dam)**  என்பது தமிழ்நாட்டின், ஈரோடு மாவட்டம், கொங்கர்பாளையத்தின் வடக்கில் உள்ள அணையாகும். இதன் தெற்குப்பகுதியில் அடர்ந்த மலைக்காடுகளைக் கொண்டுள்ளது. தி இந்து நாளிதழ் இந்த அணையை ஈரோடு மாவட்டத்தில் வார இறுதி நாட்களில் சுற்றுலா செல்ல உகந்த சுற்றுலாத் தலமாக குறிப்பிட்டுள்ளது.

## மேற்கோள்கள்

பகுப்பு:ஈரோடு மாவட்டத்திலுள்ள அணைகள்